Source: http://njt.hu/cgi_bin/njt_doc.cgi?docid=102415&mobile=1
Timestamp: 2019-10-22 09:02:10
Document Index: 2990369

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', '§17', '§20', '§ 4']

A cégnyilvánosságról, a bírósági cégeljárásról és a végelszámolásról szóló 2006. évi V. törvény (Ctv.) 128. §-ának b) pontjában foglalt felhatalmazás alapján a következőket rendelem el:
1. § (1)1 A Cégközlönyben, az igazságügyért felelős miniszter által vezetett minisztérium hivatalos lapjában kell közzétenni a Ctv. 20. §-ának megfelelően a törvényszék mint cégbíróság közleményeit, valamint azokat az egyéb közleményeket, amelyeknek a Cégközlönyben való közzétételét a Ctv. vagy más jogszabály a bíróság vagy közvetlenül az érintettek kötelezettségévé teszi.
(2)2 A Cégközlöny szerkesztését és kiadását kizárólagos joggal a Magyar Közlöny Lap- és Könyvkiadó Korlátolt Felelősségű Társaság látja el.
(3) A Cégközlönyben megjelenő közlemények közzétételéért – ha jogszabály kivételt nem tesz – e rendeletben foglaltak szerint költségtérítést kell fizetni. A költségtérítés összegét általános forgalmi adó nem terheli. A költségtérítés befizetését igazoló bizonylatot az eljárást megindító kérelemhez kell mellékelni.
2. § (1)3 A cég-, illetve a változás bejegyzésének közzétételét tartalmazó közlemény szövege megegyezik a cégbíróság által hozott végzéssel.
(2) A más bíróság által közzétett közlemények tartalma – ha jogszabály ettől eltérően nem rendelkezik – megegyezik a bíróság határozatának szövegével, de az eljáró bíró (bírósági ügyintéző) aláírását ebben az esetben sem kell a közleményben szerepeltetni.
(4)6 Ha a bejegyzési (változásbejegyzési) kérelem visszautasítását, illetve a cégbejegyzési kérelem egyszerűsített cégeljárás során történő elutasítását követően a cég a bejegyzési kérelmét visszautasító, illetve elutasító végzés közlésétől számított 8 napon belül újból benyújtja [Ctv. 45. § (5) bekezdése, 48. § (9) bekezdése], a befizetett közzétételi költségtérítés összegét az újabb eljárásban hozott végzés közzétételére kell felhasználni.
5. § (1)7 A közzétételi költségtérítés összege a cég bejegyzésére irányuló kérelem esetén 5000 Ft, a cég adataiban bekövetkezett változás bejegyzésére irányuló kérelem esetén 3000 Ft, akkor is, ha a bejegyző végzés mellett – jogszabály rendelkezése folytán – a létesítő okirat vagy a létesítő okirat módosításának közzétételére is sor kerül.
(2)8 Ha a cég vagy a változás bejegyzésére vonatkozó kérelmet a cégbíróság jogerős végzésével elutasítja, illetve a cég vagy a változás bejegyzése iránti eljárást megszünteti, e végzéseknek csak a rendelkező részét kell közzétenni. A végzés közzétételének költségtérítése 2500 Ft, kivéve, ha a végzés meghozatalára a közzétételi költségtérítés meg nem fizetése miatt került sor. Ilyen esetben a céget a közzétételi költségtérítés utólagos megfizetésére nem kell kötelezni.
(3)9 Egyszerűsített cégeljárás esetében, továbbá a közkereseti társaság, a betéti társaság, a korlátolt felelősségű társaság és az egyéni cég esetében a cég bejegyzésének közzététele ingyenes.
a)10 cég esetén és felszámolási eljárásban történő közzététel során adósnak minősülő szervezet esetén – ideértve azt is, amikor a közzétételre jogszabály természetes személyt kötelez – 15 000 Ft,
(2)13 Az (1) bekezdésben felsoroltak a közlemény szövegét a Cégközlöny honlapján erre a célra létrehozott elektronikus kommunikációs felületen keresztül küldhetik meg. A Cégközlöny elektronikus kommunikációs felületének használatához regisztráció, és azt követően felhasználónév és jelszó használata szükséges. Az elektronikus kommunikációs felület biztosítja a Cégközlöny és a megrendelő közötti kapcsolattartást is. A regisztráció, a kommunikációs felület használatának és a közlemény elektronikus megküldésének részletes feltételei a Cégközlöny és a céginformációs szolgálat honlapján közzétételre kerülnek.
(3)14 A Ctv. 114. § (1) és (2a) bekezdése szerinti közlemények kivételével a cég a változásbejegyzési eljárásában felhasználandó közleményét jogi képviselő útján küldheti meg. A felszámolási eljárásban, a vagyonrendezési eljárásban közzéteendő közleményt a bíróság által kirendelt felszámoló szervezet küldheti meg. Egyéb esetben a közleményt a cég, illetve az küldheti meg, akit erre a jogszabály kötelez. Jogi képviselő minden esetben eljárhat.
(4)15 A felszámoló szervezet és a jogi képviselő a (2) bekezdés szerinti regisztrációt az erre kijelölt személy útján folytatja le. Az így regisztrált szervezet a Cégközlöny elektronikus kommunikációs rendszerében közzétételi kérelem benyújtására feljogosított személyt vagy személyeket jelöl meg.
(5)16 A közleményt megküldő személy a 7. §, a 8. § és a 8/A. § alkalmazásában a megrendelő.
8. §17 (1) A közleményt az elektronikus felület erre a célra kialakított részébe kell beilleszteni. A közlemény szövegének mellékletként történő csatolására – kivéve a (2) bekezdés szerinti esetet – nincs mód.
(2)18 A közlemény szövege vagy annak egy része abban az esetben csatolható mellékletként, ha az képi formátumként (szkennelve) kerül közzétételre. Képi formátumként kerül közzétételre különösen a Ctv. 21/B. § szerinti hatósági engedély, a vállalatcsoport uralmi szerződése, a határokon átnyúló egyesülés esetén az egyesülési szerződés közös tervezete és a vezető tisztségviselők beszámolója.
(2a)19 Az átalakulási, egyesülési, szétválási közlemény részét képező nyitó és záró mérleg adatait a számviteli törvény szerinti tagolásban, táblázatos formában és a közlemény szövegének részeként kell megadni.
8/A. §20 (1) A közleményben szereplő cég esetében a cégnyilvántartásba bejegyzett cégnevet és székhelyet kell feltüntetni. Új cégnévre és székhelyre a közlemény a bejegyzett cégnév és székhely mellett csak akkor utalhat, ha az már bejegyzés alatt („b.a.”) áll.
(2)21 A közlemény – tartalmi vagy technikai – hibájáról a megrendelő figyelmeztetést kap. Ha a megrendelő a hiánypótlási felhívásnak 8 napon belül nem tesz eleget, úgy kell tekinteni, hogy a megrendelő a közlemény közzétételét nem kéri, és a közlemény „visszavont” státuszba helyezhető. Ha a hiánypótlási felhívásnak a megrendelő csak részben tesz eleget vagy a közleményt változatlan tartalommal kéri közzétenni, a közlemény további felhívás nélkül a részben javított vagy kért tartalommal és a figyelmeztetést is tartalmazó megjegyzéssel kerülhet közzétételre.
(2a)22 A megrendelő figyelmeztetést kap arról is, ha a közlemény közzétételének a Ctv. 20. § (4) bekezdés c) pontjára figyelemmel nincs helye. Ebben az esetben a figyelmeztetés megküldésével egyidejűleg a közlemény „visszavont” státuszba kerül.
(4) Ha a közleménynek a Cégközlönyben való megjelenését követően a közlemény tartalmának módosítását a megrendelő érdekkörében felmerült okból kérik, a módosító (kijavító) közleményt – a közzétételi költségtérítés egyszeri megfizetése mellett – csak egyszer kell közzétenni, akkor is, ha az eredeti közlemény többször jelent meg. A módosító közleményben utalni kell a korábbi közzétételre, valamint a hibás (hiányos) adatra. Ezen túlmenően csak a módosított adatot kell feltüntetni. Kijavító közleményként a teljes közlemény ismételt megjelentetésére módosításra (kijavításra) hivatkozással nincs mód.
(6) A (2) bekezdés szerinti figyelmeztetést követően a javított közlemény és a (3)–(5) bekezdés szerinti kijavító közlemény megküldése is a 7. § (2) bekezdés szerinti kommunikációs felületen történhet.
9. § (1)23 A cégbírósági közlemények közzétételi költségtérítését az igazságügyért felelős miniszter által vezetett minisztériumnak kell elektronikus úton, külön rendeletben foglaltak szerint megfizetni. A 6. § szerinti bíróság, illetve cég vagy más szervezet közleményeinek közzétételéért a költségtérítést az Igazságügyi Minisztérium 10032000-01810039-00000000 számú számlájára kell megfizetni.
10. § (1)25 A közzétételi költségtérítést az igazságügyért felelős miniszter által vezetett minisztériumhoz benyújtott kérelem alapján vissza kell téríteni, ha
b)26 a cég vagy más szervezet a közleményét az igazságügyért felelős miniszter által vezetett minisztériumba érkezését követő 3 napon belül visszavonta;
d)27 a cég vagy más szervezet közleménye – a Ctv. 21. §-ának (2) bekezdésében szabályozott eljárás esetét kivéve – az igazságügyért felelős miniszter által vezetett minisztériumba történt érkezését követő 30 napon belül nem jelent meg;
(2)28 Az 5. § (2) bekezdésében meghatározott közzétételi költségtérítést meghaladó összeget kell kérelemre visszatéríteni, ha
(3)30 Azok a gazdasági társaságok, amelyek a Polgári Törvénykönyvről szóló 2013. évi V. törvény hatálybalépésével összefüggő átmeneti és felhatalmazó rendelkezésekről szóló 2013. évi CLXXVII. törvény (a továbbiakban: Ptké.) rendelkezései szerint nem határoztak a Polgári Törvénykönyv rendelkezéseivel összhangban álló továbbműködéséről vagy a Ptké. 12. § (2) bekezdés b) pontja alapján még nem alkalmazzák a Ptk. rendelkezéseit, a 7. § szerinti közvetlen közleményeiket a gazdasági társaságokról szóló 2006. évi V. törvény (a továbbiakban: Gt.) 2014. március 14-én hatályos rendelkezései szerint készítik el. Azt a tényt, hogy a gazdasági társaság még a Gt. hatálya alatt áll, a közleményben fel kell tüntetni.
(4)31 E rendeletnek a Cégközlönyben megjelenő közlemények közzétételéről és költségtérítéséről szóló 22/2006. (V. 18.) IM rendelet módosításáról szóló 2/2017. (III. 27.) IM rendelettel módosított rendelkezéseit a 2017. március 16. napján vagy azt követően indult cégbejegyzési eljárásokban lehet alkalmazni azzal, hogy az esetlegesen már befizetett közzétételi költségtérítés a 10. § (1) bekezdés e) pontja alapján kérelemre visszatérítendő.
1 Az 1. § (1) bekezdése a 20/2010. (XII. 22.) KIM rendelet 5. § (2) bekezdés a) pontja, a 40/2011. (XII. 30.) KIM rendelet 27. §-a szerint módosított szöveg.
2 Az 1. § (2) bekezdését a 39/2015. (XII. 21.) IM rendelet 2. § (9) bekezdés a) pontja hatályon kívül helyezte, újonnan a 6/2017. (VI. 1.) IM rendelet 8. §-a iktatta be.
3 A 2. § (1) bekezdése a 39/2015. (XII. 21.) IM rendelet 2. § (1) bekezdésével megállapított szöveg.
4 A 3. §-t a 16/2012. (III. 6.) KIM rendelet 3. § a) pontja hatályon kívül helyezte.
5 A 4. § (3) bekezdését a 21/2014. (III. 13.) KIM rendelet 18. § (7) bekezdése hatályon kívül helyezte.
6 A 4. § (4) bekezdése a 20/2017. (XII. 21.) IM rendelet 22. §-ával megállapított szöveg.
7 Az 5. § (1) bekezdése a 39/2015. (XII. 21.) IM rendelet 2. § (2) bekezdésével megállapított szöveg.
8 Az 5. § (2) bekezdése a 21/2014. (III. 13.) KIM rendelet 18. § (1) bekezdésével megállapított szöveg.
9 Az 5. § (3) bekezdését a 42/2007. (VIII. 29.) IRM rendelet 1. §-a iktatta be, szövege a 2/2017. (III. 27.) IM rendelet 1. §-ával megállapított szöveg.
10 A 7. § (1) bekezdés a) pontja a 21/2014. (III. 13.) KIM rendelet 18. § (2) bekezdésével megállapított szöveg.
11 A 7. § (1) bekezdés b) pontját a 29/2011. (IX. 29.) KIM rendelet 2. §-a hatályon kívül helyezte.
12 A 7. § (1) bekezdés c) pontját a 16/2012. (III. 6.) KIM rendelet 3. § b) pontja hatályon kívül helyezte.
13 A 7. § (2) bekezdése a 21/2014. (III. 13.) KIM rendelet 18. § (3) bekezdésével megállapított szöveg.
14 A 7. § (3) bekezdése a 21/2014. (III. 13.) KIM rendelet 18. § (3) bekezdésével megállapított szöveg.
15 A 7. § (4) bekezdése a 21/2014. (III. 13.) KIM rendelet 18. § (3) bekezdésével megállapított szöveg.
16 A 7. § (5) bekezdése a 21/2014. (III. 13.) KIM rendelet 18. § (3) bekezdésével megállapított szöveg.
17 A 8. §-t a 37/2010. (V. 14.) IRM rendelet 3. § (1) bekezdése hatályon kívül helyezte, újonnan a 21/2014. (III. 13.) KIM rendelet 18. § (4) bekezdése iktatta be.
18 A 8. § (2) bekezdése a 39/2015. (XII. 21.) IM rendelet 2. § (3) bekezdésével megállapított szöveg.
19 A 8. § (2a) bekezdését a 39/2015. (XII. 21.) IM rendelet 2. § (4) bekezdése iktatta be.
20 A 8/A. §-t a 21/2014. (III. 13.) KIM rendelet 18. § (4) bekezdése iktatta be.
21 A 8/A. § (2) bekezdése a 39/2015. (XII. 21.) IM rendelet 2. § (5) bekezdésével megállapított szöveg.
22 A 8/A. § (2a) bekezdését a 39/2015. (XII. 21.) IM rendelet 2. § (6) bekezdése iktatta be.
23 A 9. § (1) bekezdése a 39/2015. (XII. 21.) IM rendelet 2. § (7) bekezdésével megállapított, az 1/2017. (III. 7.) IM rendelet 2. § (1) bekezdése szerint módosított szöveg.
24 A 9. § (2) bekezdését az 1/2017. (III. 7.) IM rendelet 2. § (2) bekezdése hatályon kívül helyezte.
25 A 10. § (1) bekezdés nyitó szövegrésze a 20/2010. (XII. 22.) KIM rendelet 5. § (2) bekezdés d) pontja szerint módosított szöveg.
26 A 10. § (1) bekezdésének b) pontja a 20/2010. (XII. 22.) KIM rendelet 5. § (2) bekezdés c) pontja szerint módosított szöveg.
27 A 10. § (1) bekezdésének d) pontja a 20/2010. (XII. 22.) KIM rendelet 5. § (2) bekezdés c) pontja szerint módosított szöveg.
28 A 10. § (2) bekezdés nyitó szövegrésze a 21/2014. (III. 13.) KIM rendelet 18. § (6) bekezdése szerint módosított szöveg.
29 A 11. § (2) bekezdését a 39/2015. (XII. 21.) IM rendelet 2. § (9) bekezdés b) pontja hatályon kívül helyezte.
30 A 11. § (3) bekezdését a 118/2008. (V. 8.) Korm. rendelet 18. § 4. pontja hatályon kívül helyezte, újonnan a 21/2014. (III. 13.) KIM rendelet 18. § (5) bekezdése iktatta be.
31 A 11. § (4) bekezdését a 2/2017. (III. 27.) IM rendelet 2. §-a iktatta be.